Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
''16ê teşrîna peyêne de hêzanê ma dormeyê mewzîyanê şerî yê Şehîd Pîrdoganî yê Warê Xoverdayîşî yê Girê Amedîyê de çar hetan ra da îşxalkeran ro. Na çalakîye de 14 îşxalkerî ameyî cezakerdene, 6 mewzîyî bi temamî ameyî îmhakerdene.  Gama ke hêzê ma bi ruhê fedayîyî şiyênî dişmenî ser hetê hêzanê PDKyî ra geleyî ameyî eştene.
Hemrayê ma Mîlîtan, Serxwebûn û Nejwan yê ke heta guleyê xo yê peyênî şer kerd û derbeyê girdî dayî dişmenî ro bombayê xo teqnayî û bi hewayêkê qehremankîyî tewrê kerwanê şehîdan bîyî. Serede keyeyê ercîyayeyî yê hemrayanê ma Milîtan, Nejwan û Serxwebûnî wa  şarê Amed û Qoserî û şarê welatperwerî yê Kurdîstanî  weş bo. Hemrayê ma yê ke şehîd bîyî nameyê înan wina yê:
Nameyê Qodî:  Milîtan Heqî
Name û Peyname:  Ahmet Yavûz
Cayê Bîyayîşî:  Amed
Maye-Pî: Makbule – Davut
Tarîx û Cayê Şehadetî: 16ê Teşrîna Peyêna 2022yî / Metîna
Nameyê Qodî: Nejwan Mêrdîn
Name û Peyname: Neşvan Kanbur
Cayê Bîyayîşî: Mêrdîn
Maye-Pî: Terfa – İzzettin
Tarîx û Cayê Şehadetî: 16ê Teşrîna Peyêna 2022yî / Metîna
Nameyê Qodî: Serxwebûn Baz
Name û Peyname: Hamza Aykut
Cayê Bîyayîşî: Mêrdîn
Maye-Pî:  Ayhan – Arap
Tarîx û Cayê Şehadetî: 16ê Teşrîna Peyêna 2022yî / Metîna
Milîtan Heqî
Nejwan Mêrdîn
Serxwebûn Baz
18ê teşrîna peyêne de Warê Xoverdayîşî Girê Cûdîyî de  pê çekanê giranan û taktîkê suîkastî çalakîyê cîya cîyayî ameyî kerdene. Nê çalakîyan de 3 leşkerê tirkî yê îşxalkerî ameyî cezakerdene û di mayinê ke dişmenî dormeyê mewzîyanê şerî yê Şehîd Yunusî de ca kerdîbî hetê hêzanê ma ra ameyî îmhakerdene. 19ê  teşrîna peyêne de zî Girê Cûdîyî de helîkopterê skorsky ame derbkerdene.
18ê teşrîna peyêne de warê Kilisî de îşxalkerî di hetan ra ameyî pirodayene. Pêrodayîşanê bitesîran ê hêzanê ma de 6 îşxalkerî ameyî cezakerdene û 3 îşxalkerî birîndar bîyî. Eynî roje Warê Xoverdayîşî Sîda de îşxalkerî ameyî derbkerdene û konvoyo ke  herêma Sîda ra şiyênî herêma Çemçoyî ame pirodayene.  Na çalakîye de wesayîtêko zirxin ame derbkerdene.
Artêşa tirke ya îşxalkere 18ê teşrîna peyêne de mewzîyê şerî yê Şehîd Felatî yê Warê Xoverdayîşî yê Sîda pê çekanê kîmyewîyan û bombayanê qedexeyan dayî bombayan ver. Reyna mewîyê şerî yê Girê Amedîyê, Girê FM, Girê Cûdî, Çemço, Sîda û erazîya Gundê Şêlazê yê Metîna û warê Sinînê yê Xakurkê pê teyarayanê şerî, obus, tanq û çekanê giranan dîyayî bombayan ver.''
